Berlingske Tidende, 1836-06-30
Kjøbenhavn, den 30te Junii. Nr. 45 af Stænder-Tidenden for NørreJylland indeholder først Forhandlingerne i Mødet den 4de Juni, Præsidenten tilkjendegav, at han havde modtaget sex forskjellige Andragender, for at aflevere til Comitteerne angaaende Klitarbeidet, angaaende Stutteribesigtelserne, angaaende Consumtionsafgivten og Brænderierne, angaaende Natmændsfolkene, angaaende Aggerkanalen og angaaende Fattigvæsenet. Tvende Andragender bleve henlagte i Læsesalen, da de Committeer, hvortil de ønskedes afleverede, allerede havde afgivet deres Betænkninger. Præsidenten henledede dernæst Forsamlingens Opmærksomhed paa det af ham i forrige Møde fremsatte Spørgsmaal, om Forsamlingen vilde beslutte sig til ikke at tage flere nye Sager under Overveielse, med mindre de maatte være af særdeles Vigtighed eller ikke taale Opsættelse; hvilket Forsamlingen eensstemmigen besluttede. Tre Andragender, som Jngen i Forsamlingen begjærte oplæste, bleve betragtede som afviste; et fjerde af Møller Wulff blev henlagt i Læsesalen. Et af Kjøbmand Ludvigsen indleveret Andragende, fornemmelig om at Kjeddelførernes Privilegier, maatte ophæves, blev afviist, og Kjøbmand Faartoft tog derpaa et lignende tilbage. Derpaa foretoges et Andragende af Kjøbmand Ludvigsen om Meened og at Meenedere maatte idømmes en høi og meest vanærende exemplarisk Straf. Med 47 Stemmer mod een blev Andragendet afviist. Dernæst foretoges et af Proprietair la Cour til Thimgaard indleveret Andragende fra tre Møllere, om Ophævelsen af Forordningen 3die Juni 1825 §. 7 Litr. a. Med 37. Stemmer mod 11 blev besluttet, at Andragendet ikke i skulde oplæses, og derpaa med 44 Stemmer med 4 afgjort, at der i Anledning af det ikke skulde nedsættes nogen Committee. Tobaksfabriqueur Funder forelæste det af ham forfattede Udkast til Forsamlingens Betænkning over Udkastet til en Anordning, sigtende til at betrygge Kunstnere mod Eftergjørelse af deres Kunstværker; Justitsraad Fleischer det af ham forfattede Udkast, til Forsamlingens Betænkning over Udkastet til en Placat, betreffende Udvidelse af Udpantningsretten; og Justitsraad Estrup det af ham forfattede Udkast til Forsamlingens Petition i Anledning af Stiftamtmand Rosenørns Andragende om at de Toldreqvisitioner, hvorved Rettens Betjente ikke ere tilstede, maatte skee i Vidners Overværelse. Samtlige disse Udkast bleve bifaldte af Forsamlingen. Mødet den 7de Junii. Præsidenten tilkjendegav, at der directe til Forsamlingen var indsendt et Andragende fra nogle Beboere i Nørager Sogn om at en Overtiendecommissions-Kjendelse, angaaende deres Tiende maatte blive erklæret ugyldig hvilket Andragende vilde blive henlagt i Læsesalen. Fremdeles tilkjendegav Præsidenten, at han havde modtaget sex forskjellige Andragender, for at afleveres til de forskjellige Committeer, nemlig te til Committeen angaaende Toldstedret, eet til dem angaaende Filialbanker, eet til den om Fouragevæsenet, eet til den angaaende Veivæsenet, og eet til den angaaende Toldtariffen. Som Referent for den Committee, der har været nedsat i Sagen angaaende Agent Nielsens Petition om Oprettelsen af Fyr langs Jyllands Østkyst og Belterne, oplæste Toldkasserer Thorbrøgger Committeens Betænkning, hvorpaa Sagen blev foreløbigen discuteret. Ligeledes foretoges til foreløbig Behandling Sagen angaaende Udkastet til en Placat, angaaende det stemplede Papiir til Slutsedler, efterat Referenten for den i denne Sag nedsatte Committee, Tobaksfabriqueur Funder havde oplæst Committeens Betænkning. Derpaa bleve sytten nye Andragender foretagne. Af disse bleve nogle af Proponenterne selv tagne tilbage, alle de øvrige, paa to nær derimod afviste, og om disse tvende, der handlede om enkelte Byers Tegltag paa Husene, vedtog Forsamlingen at udsætte Beslutningen indtil et almindeligt Andragende, hvilket et Medlem erklærede herover at ville indlevere, var indkommet. Præsidenten tilkjendegav, at Justitsraad Fleischer havde taget toende Andragender tilbage, paa Grund af det Udfald, som lignende tidligere havde havt. Mødet den 8de Junii. Præsidenten tilkjendegav, at Agent Nielsen havde indgivet et Forslag til en Petition om, at der ved en Handelstractat, maatte bevirkes Lettelse for Jndførsel af danske Kornvarer til England; men at han nu havde taget samme tilbage. Et af Laurs Pind indleveret Andragende om den nye Matricul blev tilstillet den herover nedsatte Committee. Sagen betreffende Udkastet til en Anordning, angaaende hvad der i Strandingstilfælde skal iagttages, blev foretagen til endelig Behandling og afgjort saaledes, som senere vil vorde meddeelt. Efterat derpaa Procurator Jngerslev som Referent for den Committee, der har været nedsat i Anledning af det af ham indgivne Forslag betreffende Brandassurancevæsenet paa Landet, havde oplæst Committeens Betænkning, blev denne Sag foreløbigen discuteret.